
ŠKOLSKÝ PORIADOK
     Školský poriadok (ďalej len ŠP) je súbor princípov a pravidiel pre žiakov školy, ktorými sa riadi systém   školskej    komunikácie v priestoroch školy i mimo nej v čase školského i mimoškolského vyučovania v súlade so školským vzdelávacím programom a príslušnými právnymi normami. Návrhy na doplnky, zmeny a úpravy predkladajú riaditeľke školy žiaci, pedagogickí a nepedagogickí zamestnanci školy, a tento po prerokovaní v pedagogickej rade a s predsedníčkou rady školy a zriaďovateľkou  upraví ŠP a po schválení oboznámi žiakov a zamestnancov školy s upraveným znením. Každý žiak aj rodič (zákonný zástupca) žiaka musí ŠP v konečnej podobe zobrať na vedomie vlastnoručným podpisom.

1. Práva žiakov

Každému žiakovi školy prináležia práva, ktoré sú zakotvené vo: Všeobecnej deklarácii ľudských práv, Deklarácii práv dieťaťa prijatej OSN v roku 1959, Dohovore o právach dieťaťa z 20.novembra 1989 prijatom OSN a v ďalších medzinárodných paktoch a deklaráciách o ochrane práv dieťaťa bez ohľadu na to, akej sú rasy, pohlavia, náboženstva, zmýšľania, národnosti, sociálneho pôvodu alebo iného postavenia.

Žiak má právo:

na vzdelanie,

na zachovanie ľudskej dôstojnosti, na ohľaduplné, taktné zaobchádzanie zo strany učiteľa, zamestnancov školy a spolužiakov,

na jemu zrozumiteľný výklad,

k danému učivu položiť akúkoľvek otázku a dostať na ňu odpoveď,

na omyl,

na čo najobjektívnejšie hodnotenie, právo byť informovaný o hodnotení a klasifikácii, na vhodný spôsob skúšania a prípravy,

zúčastňovať sa všetkých školou organizovaných akcií i mimoškolských podujatí, zhromaždení, besied, výletov a exkurzií,

v primeranom čase, priestore a primeraným spôsobom vyjadriť slobodne svoj názor na čokoľvek,

vyjadriť svoje pripomienky, postrehy, nápady v školskej schránke dôvery,

na slobodu myslenia, svedomia a náboženského cítenia a prejavu. Tieto práva však nesmú ohrozovať práva a slobody iných a musia byť v súlade s mravnými a právnymi normami Slovenskej republiky,

na voľný prístup k informáciám. Je úlohou školy ochraňovať žiakov pred informáciami a materiálmi, ktoré sú škodlivé z hľadiska ich zdravého vývinu, a ktoré sú v rozpore s právnym poriadkom Slovenskej republiky a morálkou spoločnosti, ktoré navádzajú k násiliu, xenofóbii, sexuálnemu zneužívaniu, závislosti a ďalším negatívnym prejavom,

na prestávku / pozri kapitolu 6.1./, 
na ochranu súkromia,

na prostredie, ktoré neohrozuje ich zdravý duševný a telesný vývin, na prostredie, kde nie je ohrozované ich zdravie a život. Je povinnosťou školy zabezpečiť takéto prostredie všetkými možnými dostupnými prostriedkami, v súlade s právnymi normami Slovenskej republiky tak, aby žiaci boli chránení predovšetkým:

       - pred nezákonným užívaním narkotických a psychotropných látok definovaných príslušnými       medzinárodnými zmluvami a zneužívaním žiakov pri výrobe a distribúcii týchto látok,

       - pred užívaním alkoholických nápojov akéhokoľvek druhu a v akomkoľvek množstve na pôde školy a akciách školy,

        - fajčením, či už priamym alebo vdychovaním cigaretového dymu iných fajčiarov,

        - pred  sexuálnym  využívaním a  zneužívaním, vrátane  prostitúcie a  pornografie,  prípadne  inými  formami 
       zneužívania a vykorisťovania,

        - krutým trestaním, týraním, mučením, ponižovaním, šikanovaním, obmedzovaním ich práv a slobôd, 
        nevhodným zaobchádzaním,
sa slobodne združovať a zhromažďovať,

na spravodlivý proces, má právo byť  vypočutý, príp. konfrontovaný. Žiak má  právo  vyjadriť  sa  ku  svojmu 
       previneniu a primerane sa obhájiť,

na oddych a voľný čas.

Žiak z dôvodu uplatňovania si svojich práv nesmie byť postihnutý, znevýhodnený ani sankcionovaný školou.

2. Povinnosti žiakov
Žiak je povinný:

dochádzať do školy pravidelne a včas 15 minút pred začiatkom vyučovania a podľa rozvrhu hodín,

osvojovať si  vedomosti  a  zručnosti,  rozvíjať  svoje schopnosti a  tvorivú  prácu, pripravovať  sa na  úspešné  

       ukončenie štúdia na základnej škole,

osvojovať si  zásady demokracie,  humanizmu,  tolerancie,  zodpovednosti, tvorivého  a  aktívneho  životného 
       štýlu, byť disciplinovaný, plniť pokyny pedagogických i nepedagogických zamestnancov školy a správať sa v 
       škole i mimo nej tak, aby robil česť sebe, rodičom i škole,

chrániť vlastné zdravie i zdravie spolužiakov a iných ľudí, dbať o čistotu a poriadok v triedach, na chodbách,  vo WC, vo všetkých školských priestoroch i v celom areáli školy, chrániť majetok v škole, upozorňovať na nedostatky, hľadať a navrhovať riešenia, ktoré by pomohli skvalitňovať školský vzdelávací program,

byť vhodne a čisto oblečený a upravený a dodržiavať základné hygienické návyky. V škole sa zakazuje  

       nosenie drahých šperkov a reťazí na ošatení, nosenie rôznych označení, ktoré nie sú v súlade  s dobrými 

       mravmi a etikou. Žiak nesmie nosiť výstredné, extravagantné oblečenie vzbudzujúce pohoršenie. Žiak  

       v priebehu vyučovania z hygienických dôvodov nesmie nosiť  športové oblečenie, v ktorom cvičil na hodine 
       telesnej a športovej výchovy,
pri vstupe do školskej budovy je žiak povinný sa prezuť do zdravotne vhodných prezuviek. Topánky  v zime aj kabát si žiak odloží  do šatňovej skrine, ktorá mu je priradená a označená číslom. Žiakom sa zakazuje lepiť samolepky, či inak označovať pridelenú skrinku,

v priestoroch školy sa môže pohybovať žiak len v prezuvkách (za prezuvky sa nepovažujú tenisky,       botasky). Žiakom sa zakazuje v priestoroch školy používať kolieskové korčule, skateboardy, kolobežky, bicykle a Heelys Wheels – topánky s kolieskami,

do odborných učební vstupujú žiaci len v sprievode vyučujúceho,

· vstupovať do telocvične, na ihriská , na umelú lezeckú stenu je dovolený len pod dozorom vyučujúcich alebo  s ich súhlasom. Žiaci po zazvonení na vyučovaciu hodinu čakajú pred vstupom do telocvične na príchod   učiteľa. Cez prestávky je vstup do priestorov telocvične a šatní zakázaný,

·  na hodinu telesnej a športovej výchovy nastupovať bez rôznych ozdôb, hodiniek a iných predmetov, ktoré mu    

       môžu ublížiť, cvičiť na telocvičnom náradí len so  súhlasom a pod  dozorom vyučujúceho telesnej a športovej  

       výchovy,

nosiť iba pomôcky a veci, ktoré potrebuje na vyučovanie,

žiakom sa zakazuje nosiť do školy veci, ktoré by mohli ohroziť bezpečnosť a zdravie spolužiakov,

venovať pozornosť domácej príprave na vyučovanie vypracovávaním písomných domácich úloh  a osvojením preberaného učiva v škole, v prípade krátkodobej neprítomnosti (lekárske vyšetrenie, účasť na súťaži,..) je žiak povinný sa informovať u spolužiakov o preberanom učive, domácich úlohách tak, aby prišiel na vyučovaciu hodinu pripravený,
dodržiavať vyučovací čas, rozsah prestávok a plniť ďalšie ustanovenia školského poriadku,

dodržiavať zásady bezpečnosti v škole i na mimoškolských podujatiach, požiarnu a zdravotnú bezpečnosť a rešpektovať pokyny pedagogických i nepedagogických zamestnancov v tejto oblasti,

všímať si a brať na vedomie oznamy školy na vývesných tabuliach, podpísané riaditeľkou školy, ale i       oznamy vyučujúcich a triedneho učiteľa na príslušných hodinách a určených miestach,

nevyrušovať  svojich  spolužiakov  a  zamestnancov  školy  v  priebehu  vyučovania,  hlavne  ak  má  niektorá        

       trieda voľno a zdržiava sa v priestoroch školy,

oznamovať zistené problémy, nedostatky a nenastúpenie vyučujúceho na vyučovanie, ak tento nepríde do 10 minút,

doručiť na riaditeľstvo školy súhlas rodičov, ak žiak chodí do školy na bicykli a tento si odkladať v priestoroch na to určených,

do administratívnych priestorov vstupovať podľa pokynov a rešpektovať pracovnú dobu vyučujúcich a ostatných zamestnancov školy,

neodchádzať zo školy bez oznámenia príslušnému vyučujúcemu, triednemu učiteľovi alebo       vychovávateľovi v SŠKD,

vyučovanie a podujatia školy môže žiak vymeškať pre chorobu, vážnu udalosť v rodine, pre veľmi       nepriaznivé počasie a nepredvídané dopravné pomery,

zdvorilo a úctivo sa správať ku všetkým spolužiakom a ku všetkým dospelým osobám, s ktorými       prichádza do styku v školskej budove. K spolužiakom sa správať priateľsky a tolerantne,

nevyjadrovať sa hrubo a vo svojom okolí dbať o kultúrne a kultivované vyjadrovanie,

žiakovi sa zakazuje zobrazovať, propagovať alebo iným spôsobom prezentovať symboly, ktoré podporujú myšlienky a postoje smerujúce k potláčaniu alebo obmedzovaniu ľudských práv a slobôd. V škole, školskom areáli  i počas školských akcií sa žiakovi zakazuje nosiť oblečenie a upravovať zovňajšok znakmi a prvkami, ktoré propagujú formy fašizmu alebo iné násilie namierené proti ľudskosti a iným žijúcim druhom. Škola je apolitická, t. z. že sa v priestoroch školy a školského areálu zakazuje propagovať akékoľvek politické strany, hnutia, združenia – symbolmi, znakmi, gestami, prípadne iným značením, propagačnými materiálmi, a pod...

Žiakom sa zakazuje šikanovať spolužiakov!!! V prípade porušenia školského poriadku sa postupuje v zmysle článku 6.12, bod D. O úkonoch pri riešení šikanovania bude vyhotovený zápis.
Šikanovaním rozumieme akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, prípadne ich ohrozenie alebo zastrašovanie. Ide o cielené a opakované použitie násilia voči takému žiakovi alebo skupine žiakov, ktorí sa z najrôznejších dôvodov nevedia alebo nemôžu brániť. Šikanovanie sa prejavuje v rôznych podobách, ktoré môžu mať následky na psychickom a fyzickom zdraví, napr.: fyzickými útokmi, urážlivými prezývkami, nadávkami, posmechom, vrátane sociálnych sietí a mobilnej komunikácie,  tvrdými príkazmi agresora vykonať určitú vec proti vôli obete, odcudzením veci alebo i v nepriamej podobe, napr.: prehliadaním a ignorovaním obete, zverejnením fotografií a videí bez súhlasu zúčastnených osôb, zverejnením fotografií a textov s nevhodným, urážlivým, prípadne vulgárnym  obsahom.
riadiť sa dobrými radami svojich rodičov a pokynmi všetkých pedagogických zamestnancov školy,

na vyučovacej hodine plne rešpektovať pokyny učiteľa, aj zastupujúceho učiteľa, v školskom klube       rešpektovať pokyny vychovávateľa,

po zazvonení disciplinovane čakať vyučujúceho,

ospravedlniť sa na začiatku vyučovacej hodiny, ak nie je z vážnych dôvodov pripravený na vyučovanie,

má povinnosť nosiť učebné pomôcky na jednotlivé predmety podľa pokynov vyučujúceho,

prihlásiť sa, ak chce niečo povedať alebo sa niečo spýtať, postaviť sa na pokyn vyučujúceho, keď je žiak 

       vyvolaný,

knihy a zošity, pracovné listy udržiavať čisté, zabalené, označené menom žiaka prepisovacím perom (nie 

       gumovacím),
dodržiavať prísny zákaz fajčenia  v priestoroch a v blízkom okolí školy (v okruhu 50 metrov) a        neznečisťovať prostredie, žiak (mladistvý do 18 rokov) dôsledne rešpektuje zákaz fajčenia, nákupu        a distribúcie cigariet v zmysle zákona na ochranu  nefajčiarov,     

nenosiť do školy a na akcie organizované školou alkoholické nápoje a iné zdraviu škodlivé látky, nepoužívať ich a neohrozovať bezpečnosť a duševné zdravie spolužiakov,

nenosiť do školy väčšie sumy peňazí a cenné predmety, prehrávače, diktafóny, nevhodnú literatúru,       elektronické hry, karty. Ak vyučujúci takýto predmet zistí, žiakovi ho odoberie a vráti ho rodičom.       Klenoty a väčšie sumy peňazí nosí žiak do školy na vlastnú zodpovednosť. Škola nebude vyšetrovať stratu či odcudzenie mobilov a iných cenných predmetov,
žiaci po vstupe do budovy školy nesmú používať mobily ani v  priestoroch chodieb a šatní pred a po vyučovaní,  
žiaci 5. - 9. roč. povinne odovzdajú na prvej vyučovacej hodine svoje mobily, prípadne iné elektronické zariadenia, učiteľovi a späť im ich odovzdá učiteľ na poslednej vyučovacej hodine, príp. po ukončení činnosti SŠKD. Zozbierané mobily, elektronické zariadenia budú sústredené na sekretariáte školy. Žiak má právo si vyzdvihnúť mobil osobne len v prípade, že odchádza skôr z vyučovania pred ukončením poslednej vyučovacej hodiny,
žiaci 1. - 4.  roč. nesmú v priestoroch školy používať mobily, v prípade, že si ich donesú, odovzdajú mobily do príslušných nádob učiteľovi na 1. vyučovacej hodine. Mobil dostanú po ukončení vyučovania, príp. pri odchode domov zo SŠKD,
inteligentné hodinky môžu mať žiaci počas vyučovania len v offline režime, počas písomiek ich povinne odložia na katedru,
žiak nesmie fotografovať ani nahrávať v triede,  na chodbe, na WC ostatných žiakov ani dospelých. Vyučujúci môže elektronické zariadenie žiakovi odobrať v prítomnosti svedka a vrátiť do rúk žiakovi po vyučovaní, pričom rodičia o priestupku budú informovaní prostredníctvom zápisu v elektronickej žiackej knižke /ďalej EŽK/ - 1. - 4. ročník, v internom elektronickom systéme /ďalej IES/- 5. - 9. roč., 
žiaci  nesmú požívať UI na  šírenie dezinformácií  alebo  nenávistných  prejavov.  Fotografie a vizuálny obsah  

       nesmú  byť graficky upravované  nevhodným spôsobom,  ktorý by mohol  poškodiť  dôstojnosť,  povesť alebo 

       súkromie  iných  osôb,  prípadne  vytvárať   falošný   alebo  zavádzajúci  dojem. Žiaci  rešpektujú  ostatných a 

používajú UI  zodpovedne. Škola  si  vyhradzuje  právo   vykonať  okamžité   zmeny  v  pravidlách  v  prípade naliehavej potreby (napr. v reakcii na nové bezpečnostné hrozby). (Pozri Dodatok č.2)

žiak nesmie svojvoľne opustiť budovu školy. V prípade, že žiak odchádza z vyučovania sám, musí       predložiť písomný súhlas rodiča s odôvodnením uvoľnenia. Žiak (aj prostredníctvom rodiča alebo       zákonného zástupcu) je svoj odchod povinný nahlásiť tried. učiteľovi a vychovávateľovi v školskom klube,

žiak sa po vyučovaní a naobedovaní nesmie zdržiavať v budove školy. V prípade, že žiak čaká na odvoz rodičmi, prípadne na začiatok mimoškolských aktivít (krúžková činnosť, športové tréningy, ZUŠ,...) zdržiava sa LEN na prízemí v budove školy pri šatňových skriniach a dôsledne dodržiava školský poriadok (nesmie používať mobil v budove školy) a nenarúša popoludňajšiu činnosť školy. Zákonný zástupca i žiak zároveň  berú na vedomie, že  v tomto čase nie je nad žiakmi vykonávaný pedagogický dozor,
žiak 5. ročníka, ktorý navštevuje školský klub, je povinný bezprostredne po ukončení vyučovania sa hlásiť u svojho vychovávateľa a odovzdať mu mobil,
mať uhradený príspevok na úhradu nákladov na výchovu a vzdelanie v zmysle čl. II, ods.2 Zmluvy o poskytovaní vzdelania na súkromnej škole,

v prípade premiestňovania na niektoré vyučovacie hodiny, robiť tak organizovane pod dohľadom učiteľa. Dbať o to, aby neprišiel oneskorene na ďalšiu vyučovaciu hodinu,

vstupovať na multifunkčné ihrisko iba cez bránu na to určenú, v žiadnom prípade neprechádzať cez sieť,
nevstupovať do zborovne a do iných úradných miestností bez vyzvania,

nemanipulovať s oknami, žalúziami, s didaktickou technikou (televízor, PC, CD prehrávač, dataprojektor,       pomôcky...), s elektrickými a sieťovými rozvodmi, nešmýkať sa po zábradlí na schodištiach,

nenakláňať sa a nevyhadzovať odpadky z okien, nesedieť na okenných parapetách, 

hlásiť každý úraz, ktorý si sám spôsobil alebo mu ho spôsobila iná osoba:

       - triednemu učiteľovi,

       - dozorkonajúcemu učiteľovi,

       - riaditeľke školy,

       - zástupcovi riaditeľky školy,
dôsledne rešpektovať pokyny a usmernenia, ktoré vyplývajú z aktuálnej epidemiologickej situácie spôsobenej chorobou COVID 19,
byť počas dištančného vzdelávania vždy slušne oblečený a počas celého trvania vyučovania musí mať zapnutý mikrofón a kameru tak, aby kamera snímala tvár žiaka,
žiacke konto: ziak.meno.priezvisko@sukrzsza.sk , využívať len na vzdelávanie, neprihlasovať sa na hracie 

       portály a iné siete. Konto je aktívne iba počas vzdelávania na škole a zaniká s prestupom žiaka na inú školu,
rešpektovať zákaz používania umelej inteligencie (UI) počas súťaží, tvorby slohových prác,    

       prezentácií, projektov... (Osobitne rieši Dodatok č. 2 ku školskému poriadku),
uvádzať informačné zdroje, ktoré žiak využil pri spracovaní projektov, prezentácií,

3. Povinnosti týždenníkov

Triedny učiteľ, príp. zastupujúci triedny učiteľ, určí v triede službu, ktorá nahlási neprítomnosť, postará sa o prípravu učebných pomôcok, zotieranie tabule a udržiavanie poriadku. Ak vyučujúci nepríde na vyučovaciu hodinu, služba nahlási vedeniu školy neprítomnosť vyučujúceho.

týždenníci prichádzajú do školy o 7,40 hod., v triede skontrolujú všetky potreby na vyučovanie /krieda,       rysovacie pomôcky, čistota v triede,.../, box na odkladanie mobilov,
po každej vyučovacej hodine zotierajú tabuľu, pred začiatkom vyučovania a cez veľkú prestávku zotrú       tabuľu namokro,

sú zodpovední za prinesenie učebných pomôcok – ak nie je vyučujúcim určené inak,

na začiatku každej vyučovacej hodiny bez vyzvania musia oznámiť vyučujúcemu neprítomných žiakov,

počas veľkej prestávky triedu vyvetrajú otvorením ventilačných oblokov, kedy platí prísny zákaz  vykláňať sa z okien triedy, starajú sa o kvety v triede,
ak vyučujúci nepríde do triedy do desiatich minút po zazvonení, týždenníci to hlásia zást. riad. školy alebo riaditeľke školy,

týždenníkov určuje triedny učiteľ.

4. Práva a povinnosti rodičov

Rodič/zákonný zástupca má právo:

rokovať s vedením školy pri riešení námietok, pozorovaní a požiadaviek,

vyjadrovať sa k celkovej činnosti a riadeniu školy prostredníctvom zástupcov rodičov,
· vyjadrovať sa k školskému vzdelávaciemu programu prostredníctvom svojich zástupcov v rade školy,

prizývať na svoje zasadnutia členov vedenia školy, príp. niektorého pedagogického zamestnanca,

podieľať sa na ochrane práv žiakov v súlade s Deklaráciou práv dieťaťa a Zákonom o rodine,

aktívne pomáhať pri riešení problémov spojených so správaním sa žiakov,

· na poskytnutie poradenských služieb vo výchove a vzdelávaní svojho dieťaťa a poskytovanie konzultácií týkajúcich sa svojho dieťaťa s vyučujúcimi, vedúcimi zamestnancami, s pracovníkmi CPPPaP v Žiline, špeciálnymi pedagógmi a psychológmi,
upozorňovať vedenie školy na nedostatky pri zabezpečovaní ochrany zdravia žiakov (preťažovanie žiakov množstvom úloh, negatívne javy u detí – fajčenie, požívanie drog),

žiadať od vedenia školy zabezpečenie a organizáciu mimoškolskej činnosti,

· na poskytnutie informácií o aktivitách (škola v prírode, výlety, exkurzie, ozdravné a športové aktivity, záujmové krúžky, ...) s poukázaním na výhody, riziká navrhovaného postupu,

pomáhať zabezpečovať technické vybavenie školského zariadenia,

požiadať o komisionálne preskúšanie žiaka (pozri kapitolu 6.13.),

na ochranu osobných údajov dieťaťa a informácií, ktoré sa týkajú osobného alebo rodinného života v zmysle 

       zákona č. 18/2018 Z.z. o ochrane osobných údajov a o zmene a doplnení niektorých zákonov.
Rodič/zákonný zástupca je povinný:
· vytvoriť optimálne podmienky pre primárne a nižšie stredné vzdelávanie svojho dieťaťa,

· odprevádzať  dieťa len po budovu školy (s výnimkou pre 1. ročník, kde rodičia odprevádzajú žiaka do/z triedy do 15.9. v príslušnom školskom roku). Rodičia kvôli zabezpečeniu ochrany detí počas vyučovania a činnosti školského klubu nevstupujú do budovy školy. 
· konzultácie s vyučujúcimi a vychovávateľmi o prospechu a správaní dieťaťa je nutné si vopred dohodnúť telefonicky alebo prostredníctvom rodičovského konta v prostredí EduPage. 
· pre komunikáciu so školou (konzultácie s učiteľom, ...) používať aplikáciu Edupage s aktivovaným rodičovským kontom. Rodič učiteľa kontaktuje výhradne prostredníctvom správ v aplikácii. Učiteľ potrebuje mať priestor a čas na prácu, preto na neohlásené konzultácie nemusí reagovať. Každý učiteľ má vypísané konzultačné hodiny pre rodičov, tie je potrebné akceptovať. Ak však z objektívnych príčin rodič nepoužíva Edupage, kontaktuje učiteľa e-mailom (v tvare priezviskoucitela@sukrzsza.sk). 
· rodič žiaka druhého stupňa (5. - 9. roč.) osobitne dohliadne na to, aby jeho dieťa používalo Edupage aplikáciu a bolo prihlásené iba žiackym kontom. 
· ak sa žiak nemôže zúčastniť na vyučovaní pre nepredvídaný dôvod, je zákonný zástupca povinný najneskôr       do dvoch dní oznámiť triednemu učiteľovi dôvod neprítomnosti. (pozri kapitolu 11), a to elektronicky prostredníctvom rodičovského konta v aplikácii Edupage alebo písomne v papierovej ŽK. 
· ak žiak v priebehu výchovno -vzdelávacieho procesu opúšťa priestory školy z osobných alebo zdravotných dôvodov, musí písomne alebo elektronicky predložiť ospravedlnenie alebo žiadosť o uvoľnenie z vyučovania podpísanú rodičom alebo zákonným zástupcom žiaka s uvedením dátumu a hodiny odchodu zo školy,
· informovať školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,

· oznámiť škole v prípade výskytu parazitárneho ochorenia (napr. vši), respiračného, infekčného alebo črevného ochorenia túto skutočnosť v záujme ochrany ostatných detí a zamestnancov školy,

· informovať školu neodkladne o zmene v osobných údajoch dieťaťa a rodičov (napr. zmena bydliska, telefónne čísla rodičov, zmena zdravotnej poisťovne, atď.),
· uhrádzať príspevok na úhradu nákladov na výchovu a vzdelanie v zmysle čl. II, ods.2  Zmluvy  o      poskytovaní vzdelania na súkromnej škole riadne a včas. V opačnom prípade má riaditeľka školy právo       odstúpiť od zmluvy po márnom uplynutí náhradnej lehoty na zaplatenie,
· pravidelne (minimálne 1-krát týždenne) sledovať evidenciu známok, zápisov k práci žiaka na hodinách  prostredníctvom EŽK alebo IES (sukrzsza.edupage.org),

· pri vstupe do školského areálu motorovým vozidlom dbať na bezpečnosť detí a ostatných návštevníkov školy, dôsledne rešpektovať nové pravidlá parkovania v areáli školy (príchod do školy do 8.00 h - max. 15 minútový interval - bezplatne, potom je platené parkovanie). Popoludní je autám zakázaný vstup na školský dvor,
· dôsledne rešpektovať pokyny a usmernenia, ktoré vyplývajú z aktuálnej epidemiologickej situácie spôsobenej chorobou COVID 19.
5. Pravidlá vzájomných vzťahov a vzťahov s pedagogickými zamestnancami a ďalšími zamestnancami školy

·   Každý zamestnanec školy sleduje správanie žiakov s cieľom zamedziť, prípadne odhaliť sociálno-        

      patologické javy v správaní žiakov, napr. šikanovanie žiakov, prechovávanie drog, poškodzovanie školského 
      majetku a pod.

·   Pri akomkoľvek podozrení na šikanovanie a iné sociálno–patologické javy upozorní prevádzkový zamestnanec      

     ktoréhokoľvek pedagogického zamestnanca, ktorý je ďalej povinný postúpiť vec triednemu učiteľovi,
     výchovnému poradcovi a vedeniu školy.
·   Žiak sa ku všetkým zamestnancom školy správa slušne a zdvorilo.

·   Žiak rešpektuje pokyny všetkých zamestnancov školy. 

·   Zamestnanci školy majú rešpektovať dôstojnosť žiaka.

·   Výkonom práv začleneného žiaka so špeciálnymi výchovno-vzdelávacími potrebami nemôžu byť obmedzené  

     práva ostatných žiakov, ktorí sú účastníkmi výchovy a vzdelávania (§ 29, ods. 11 zákona č. 245/2008).

·   Výkon práv a povinností vyplývajúcich zo školského poriadku musí byť v súlade s dobrými mravmi. Nikto         
     nesmie tieto práva a povinnosti zneužívať na škodu druhého. Žiak nesmie byť v súvislosti s výkonom svojich      

     práv postihovaný za to, že podá na iného žiaka, pedagogického zamestnanca či zamestnanca školy sťažnosť. 

6. Organizácia vyučovania

6.1. Žiak je povinný prichádzať na vyučovanie včas   (najmenej 15 min. pred začiatkom vyučovania) a pravidelne sa zúčastňovať na vyučovaní podľa schváleného rozvrhu hodín  všetkých  povinných, voliteľných a nepovinných predmetov, ktoré si zvolil.

Vyučovanie sa začína o 8,00 hod. v určených priestoroch školy. V mimoriadnych prípadoch a počas vyučovania nepovinných predmetov, po vzájomnej dohode učiteľa so žiakmi a so súhlasom zákonného zástupcu sa vyučovanie môže začať aj o 7,30, resp. pokračovať po poslednej vyučovacej hod., ktorou je 7., resp. 8 vyučovacia hodina.

Rodičia dieťa odprevádzajú len po budovu školy (s výnimkou pre 1. ročník, kde rodičia odprevádzajú žiaka do/z triedy do 15. 9. v príslušnom školskom roku). Rodičia kvôli zabezpečeniu ochrany detí počas vyučovania a činnosti školského klubu nevstupujú do budovy školy.  
Vyučovanie je rozčlenené na jednotlivé časové úseky:

1.vyučovacia hodina 8,00 – 8,45 hod. /prestávka 10 min./

2.vyučovacia hodina 8,55 – 9,40 hod. /prestávka  15 min./

3.vyučovacia hodina 9,55 – 10,40 hod. /prestávka 10 min./

4.vyučovacia hodina 10,50 – 11,35 hod. /prestávka 10 min./

5.vyučovacia hodina 11,45 – 12,30 hod. /prestávka 30 min./

6.vyučovacia hodina 13.00 – 13,45 hod. /prestávka 5 min./

7.vyučovacia hodina 13,50 – 14,35 hod. /prestávka 5 min./

8.vyučovacia hodina 14,40 – 15,25 hod. 
Učitelia vykonávajú dozor v celej budove školy podľa harmonogramu dozorov.

Počas malých prestávok /5 a 10 min./ žiaci zostávajú v triedach, vychádzajú len v nevyhnutných prípadoch. Počas veľkej a obedňajšej prestávky sa žiaci voľne pohybujú po chodbách školy. V prípade priaznivého počasia počas veľkej prestávky /15 min./ žiaci opúšťajú triedu v sprievode predmetových učiteľov a odchádzajú na školský dvor. Na školskom dvore sú žiaci povinní rešpektovať pokyny dozorkonajúcich.
Vyučujúci poslednej vyučovacej hodiny odvedie žiakov do šatňových priestorov. Je zodpovedný za poriadok a uzamknutie triedy.

6. 2. Vyučujúci si so žiakmi na prvých hodinách dohodne spôsob ako:

- udržiavať čistotu a poriadok v triede pred a po vyučovaní,

- zabezpečiť učebné pomôcky a iný potrebný materiál na vyučovanie,

- kedy a ako sa budú hodnotiť a klasifikovať jednotlivé aktivity na vyučovaní a akým spôsobom bude prebiehať vyučovanie jeho predmetu a oboznámi žiakov s učebnými osnovami, vzdelávacími štandardami, predloží svoje požiadavky a tiež si vypočuje požiadavky žiakov,
- bude prebiehať prezentácia práce žiakov a prezentácia nového učiva.
6.3. Do odborných učební a telocviční vstupujú žiaci len so zodpovedným pedagogickým zamestnancom a dodržiavajú pokyny pre prácu v určených priestoroch. Žiakov odvádza  pedagóg, ktorý je zodpovedný za poriadok v triede a jej uzamknutie, v ktorej prebiehalo vyučovanie pred odchodom do odbornej učebne, telocvične.
6.4. Počas vyučovania je žiak povinný správať sa v súlade s príslušnými normami správania sa, dodržuje nástupy na vyučovanie po prestávkach a riadi sa pokynmi vyučujúceho. Počas prestávok sa žiaci musia presunúť z jednej učebne do druhej len pod vedením príslušného učiteľa.

6.5. Počas vyučovania žiak neopúšťa bezdôvodne priestory školy. Ak potrebuje odísť počas vyučovania, môže tak urobiť so súhlasom vyučujúceho alebo triedneho učiteľa a musí svoj odchod písomne podložiť /návšteva lekára, na písomnú/elektronickú žiadosť zákonného zástupcu, a pod./ Žiak má právo, keď sa prezuje, opustiť priestory školy v čase obeda, ak sa nestravuje v školskej jedálni, ak sa stravuje doma, alebo v iných priestoroch , môže tak urobiť na trvalú písomnú/elektronickú žiadosť zákonného zástupcu, ktorú bude evidovať jeho triedny učiteľ. Ak dôjde k zmene v stravovaní, musí toto žiak oznámiť opäť písomne svojmu triednemu učiteľovi z dôvodov bezpečnosti.

6.6. Ak má žiak počas vyučovania osobné, zdravotné a iné problémy, oznámi to triednemu učiteľovi alebo na riaditeľstvo školy. Škola zabezpečí žiakovi prvú pomoc a upovedomí zákonného zástupcu.

6.7. Žiak sa riadi pokynmi dozorkonajúceho učiteľa na chodbách, nechodí po iných, než školských priestoroch v čase vyučovania, svoje osobné veci a časť oblečenia si ukladá na určené miesto.

6.8. Vyučovanie sa uskutočňuje podľa platného rozvrhu hodín. Vyučovacia hodina trvá 45 minút. Telesná a športová výchova sa realizuje v telocvičniach, kde sa žiaci presunú pod dozorom učiteľov telesnej a športovej výchovy. Vyučovacie hodiny a absencie sa evidujú v triednych knihách. Doklady o absencii zbiera a uschováva triedny učiteľ. Medzi vyučovacími hodinami sú prestávky, podľa schváleného rozvrhu.

6.9. Žiak môže mať v jednom vyučovacom dni najviac 8 vyučovacích hodín, ak je medzi nimi polhodinová prestávka na obed, môže písať najviac dva veľké testy, ak sú tieto plánované. Za vyučovaciu hodinu sa počíta aj hodina v teréne a v sprievode vyučujúceho, ak je táto plánovaná. Vyučovanie v teréne sa môže uskutočniť aj neplánovane, ak vyučujúci aspoň 2 dni vopred oznámi RŠ dôvod a obsah terénnych prác a vykoná pedagogický záznam.

6.10. Školský klub vyvíja činnosť v určených triedach. Využíva aj školský dvor. Činnosť SŠKD začína po ukončení vyučovania v zmysle platného rozvrhu o 11,35 hod., prípadne 12,30 hod. a končí 17,00 hod., ráno od  6,30 hod. do 8,00  hod. Vychovávateľ si preberá žiakov 1. – 4. ročníka vo svojom výchovnom oddelení. Žiak 5. ročníka, ktorý navštevuje školský klub, je povinný bezprostredne po ukončení vyučovania sa hlásiť u svojho vychovávateľa.
6.11. Žiak sa zúčastňuje aj na spoločne plánovaných školských činnostiach, ak sú tieto odsúhlasené RŠ. /Návšteva divadla, koncertu, iných šport. alebo spoločenských podujatí/.

6.12. Výchovné opatrenia
Výchovné opatrenia sú pochvaly a iné ocenenia ako aj opatrenia na posilnenie disciplíny žiakov. Záväzným predpisom v tejto oblasti je školský poriadok. Rozhodujúce slovo pri udeľovaní výchovných opatrení má pedagogická rada školy a riaditeľka školy.

Postupnosť výchovných opatrení: 

1. pochvala triedneho učiteľa,

2. pochvala riaditeľky školy,

3. napomenutie triedneho učiteľa, 

4. pokarhanie triedneho učiteľa, 

5. pokarhanie riaditeľky školy,
6. znížená známka zo správania - 2., 3., 4. stupeň,

7. podmienečné vylúčenie zo školy,

8. vylúčenie zo školy.

Pri závažnom porušení školského poriadku sa nemusí dodržať postupnosť výchovných opatrení. Závažnosť musí byť prerokovaná podrobne na zasadnutí pedagogickej rady školy. Udelené výchovné opatrenia sa zapisujú do katalógového listu žiaka a písomne sa oznámia zákonnému zástupcovi žiaka.
A) Neskorý neospravedlnený príchod na vyučovaciu hodinu je porušením školského poriadku a za takéto porušenie  budú v prvom a druhom polroku uložené nasledovné výchovné opatrenia:

1-3 neskoré príchody – napomenutie triednym učiteľom,

5 neskorých príchodov /= 1 neospravedlnená hodina/ - pokarhanie triednym učiteľom,
B) Neospravedlnená absencia žiaka je závažným porušením školského poriadku a za takéto porušenie budú v prvom a druhom polroku uložené nasledovné výchovné opatrenia:

1-2 hod. neospravedlnenej absencie – pokarhanie triednym učiteľom, pohovor s výchovným poradcom, rodičom,

3-5 hod. neospravedlnenej absencie – pokarhanie riaditeľkou školy,

6 hod. a viac – znížená známka zo správania na 2. stupeň,

3 - 6 dní – znížená známka zo správania na 3. stupeň,

7 dní – znížená známka zo správania na 4. stupeň.
Pri podozrení na zanedbávanie povinnej školskej dochádzky v zmysle platnej legislatívy: 

a) ak žiak vymešká bez ospravedlnenia viac ako 15 vyučovacích hodín mesačne, riaditeľ školy bezodkladne oznámi túto skutočnosť obci, v ktorej má zákonný zástupca dieťaťa trvalý pobyt a Úradu práce sociálnych vecí a rodiny, 

b) ak žiak vymešká bez ospravedlnenia viac ako 60 vyučovacích hodín v príslušnom školskom roku, je obec povinná na základe oznámenia riaditeľa školy začať konanie o priestupku podľa § 6 ods. 4 a § 37 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“)
c) ak žiak vymešká bez ospravedlnenia viac ako 100 vyučovacích hodín, je potrebné zo strany obce podať podľa § 211 Trestného zákona č. 300/2005 Z. z. v znení neskorších predpisov trestné oznámenie na zákonných zástupcov žiaka pre podozrenie zo spáchania trestného činu Ohrozovania mravnej výchovy mládeže.

C) Vážne a viacnásobné porušovanie školského poriadku budú zapísané v EŽK, IES a na konci klasifikačného obdobia vyhodnotené nasledovne:

Pre PV (1. – 4. ročník)

	Zápisy ( Edupage)

	
	· drzé nevhodné správanie voči učiteľovi (žiakovi)

	
	· ničenie školského majetku

	
	· opakované nerešpektovanie pokynov učiteľa

	· 
	· vulgárne vyjadrovanie

	· 
	· úmyselné i neúmyselné ublíženie na zdraví

	· 
	· odcudzenie osobných vecí

	· 
	· 5x zabudnutá úloha

	Pochvaly

	
	· účasť na súťaži školské kolo

	
	· úspešný riešiteľ školské kolo

	
	· účasť na súťaži okresné kolo

	
	· úspešný riešiteľ okresné kolo

	
	· 5x   +

	Iné (Edupage)

	              +
	· tvorenie pozitívnej atmosféry v triede

	
	· vzorné správanie

	
	· aktívna pomoc učiteľovi (spolužiakovi)

	        −
	· zabudnutá úloha, pomôcka


1-2 zápis –       pohovor s rodičmi

3-5 zápisy –     napomenutie triednym učiteľom

6-8 zápisov –   pokarhanie triednym učiteľom

8-11 zápisov – pokarhanie riaditeľkou školy

12 - 15 zápisov – znížená známka zo správania na 2. stupeň,

16 a viac – znížená známka zo správania na 3. stupeň, prípadne 4. stupeň sa udelí v prípade, ak žiadne z predchádzajúcich výchovných opatrení nevedú k náprave. Riaditeľka školy dá  podnet na Úrad práce, sociálnych vecí a rodiny – oddelenie sociálnoprávnej ochrany detí a sociálnej kurately.

Pre NSV (5. - 9. ročník) – pozri Dodatok č. 1.

V prípade mimoriadne závažného porušenia školského poriadku môže riaditeľka školy rozviazať zo zákonným zástupcom Zmluvu o poskytovaní vzdelania, a tým vylúčiť žiaka z našej školy.

D) Za dokázané šikanovanie budú udelené nasledovné výchovné opatrenia:

- pri prvom priestupku žiaka - pokarhanie triednym učiteľom, pohovor s rodičom a výchov. poradcom

- pri opakovanom priestupku – pokarhanie riaditeľkou školy,

- pri treťom zápise - znížená známka zo správania na 2. stupeň,

- pri štvrtom zápise - znížená známka zo správania na 3. stupeň,

- pri šikanovaní spojenom s ohrozovaním života a zdravia ostatných žiakov a zamestnancov, znížená známka zo správania na 3. stupeň s podmienečným vylúčením, prípadne podľa závažnosti priestupku – vylúčenie zo školy.

Je v kompetencii riaditeľky školy (v prípade možnosti) preložiť žiaka do druhej triedy, a to už po prvom priestupku.

E) Za porušenie zákazu fajčiť, piť alkoholické nápoje v priestoroch školy, areáli školy, v jej okolí, ako aj na podujatiach organizovaných školou – bez ohľadu na vek a súhlas rodičov budú uplatnené nasledovné výchovné opatrenia:

- nosenie tabakových a alkoholických výrobkov - pokarhanie triednym učiteľom,

- opakovaný priestupok - pokarhanie riaditeľkou školy,

- fajčenie a pitie alkoholu - znížená známka zo správania na 2. stupeň,

- opakovane - znížená známka zo správania na 3., príp. 4. stupeň.
V prípade mimoriadne závažného porušenia školského poriadku môže riaditeľka školy žiaka podmienečne vylúčiť zo školy, v prípade následného porušenia školského poriadku nasleduje vylúčenie zo školy.

F) Za porušenie zákazu prechovávania a užívania omamných a psychotropných látok budú uplatnené nasledovné

výchovné opatrenia:

- prechovávanie drogy - znížená známka zo správania – 2. stupeň s podmienečným vylúčením zo školy, pohovor s triednym učiteľom, výchovným poradcom, riaditeľkou školy a rodičmi,

- opakovane - znížená známka zo správania – 3. stupeň s vylúčením zo školy, kontaktovanie polície a Úradu práce, sociálnych vecí a rodiny – oddelenie sociálnoprávnej ochrany detí a sociálnej kurately,
- užívanie drogy znížená známka zo správania – 2. stupeň s podmienečným vylúčením zo školy.

pohovor s rodičmi, kontaktovanie lekára, polície a Úradu práce, sociálnych vecí a rodiny – oddelenie sociálnoprávnej ochrany detí a sociálnej kurately,
- opakovane - znížená známka zo správania – 3. stupeň s vylúčením zo školy.
G) Za mimoriadne prejavy aktivity a iniciatívy, záslužný alebo statočný čin, pomoc človeku v núdzi,  dlhodobú úspešnú prácu a korektné vzťahy medzi spolužiakmi a za reprezentáciu školy a pod. udeľuje triedny učiteľ alebo riaditeľka školy pochvalu, prípadne pochvalu spojenú s vecnou odmenou. Mimoriadne aktívni žiaci budú pravidelne oceňovaní na webovom sídle školy.
H) Evidencia záznamov o správaní sa a práci žiakov 1. - 4. ročníka  sa zaznamenáva v EŽK,  5. – 9. ročníka  v IES. Pri rozhodovaní o udelení príslušného výchovného opatrenia má pre pedagóga záväzný charakter. Navrhnuté výchovné opatrenie po prerokovaní na pedagogickej rade schvaľuje riaditeľka školy. Súčasťou školského poriadku je Dodatok č. 1.
6. 13 Žiaci majú právo na komisionálne preskúšanie. Ak žiak alebo jeho zákonný zástupca má pochybnosti o správnosti klasifikácie na konci prvého alebo druhého polroku, môže do troch pracovných dní odo dňa získania výpisu hodnotenia za prvý polrok alebo do troch pracovných dní odo dňa vydania vysvedčenia, požiadať riaditeľku školy o vykonanie komisionálnej skúšky.  Ak nie je možné žiaka vyskúšať a klasifikovať v riadnom termíne v prvom polroku, žiak sa za prvý polrok neklasifikuje, riaditeľka školy určí na jeho vyskúšanie a klasifikovanie náhradný termín, a to spravidla tak, aby klasifikácia mohla byť ukončená najneskôr do dvoch mesiacov po ukončení prvého polroka. Ak nie je možné žiaka vyskúšať a klasifikovať v riadnom termíne v druhom polroku, žiak je skúšaný a klasifikovaný za toto obdobie v poslednom augustovom týždni a v dňoch určených riaditeľkou školy.

6. 14  Ak žiak chce prestúpiť na inú základnú školu, zákonný zástupca to písomne oznámi riaditeľke školy. Žiak prestáva byť žiakom školy dňom nasledujúcim po dni, keď bolo riaditeľke školy doručené oznámenie o zanechaní štúdia. Riaditeľka školy vyzve žiaka, ktorý sa nezúčastní na vyučovaní v trvaní najmenej 5 vyučovacích dní a jeho neúčasť na vyučovaní nie je ospravedlnená, aj jeho zákonného zástupcu, aby v určenej lehote zdôvodnili neospravedlnenú absenciu.
6.15 Plnenie povinnej školskej dochádzky mimo územia SR je umožnené žiakovi školy po predložení písomnej žiadosti o povolenie štúdia v zahraničí a dokladu o návšteve školy v zahraničí. Túto povinnosť zákonný zástupca uplatňuje do 15. septembra v príslušnom školskom roku.

7. Šatne

- Žiaci sa pred vstupom do tried prezúvajú. Prezúvajú sa v priestoroch na chodbe pri vstupe do školy. Vrchné ošatenie si vešajú na chodbe do uzamykateľných šatňových skríň. Ochrana vecí pred vonkajším odcudzením je zabezpečovaná uzamknutím vstupných školských dverí. Žiaci nesmú nijakým spôsobom označovať šatňové skrine.
- Do šatní si žiaci ukladajú i rôzne športové náčinie. Žiak ich nesmie používať v priestoroch budovy školy a v areáli školy s výnimkou prestávky po 2. vyučovacej hodine, ak sú žiaci na školskom dvore.

- Školu odomyká vrátnička o 6,30 hod a odomyká triedy pred príchodom žiakov do školy. Odborné učebne sú sprístupnené žiakom len v sprievode  pedagogického zamestnanca, ktorý preberá kľúče v zborovni na základe podpisu a je zodpovedný za poriadok a inventár odbornej učebne.  Školu zamyká poverený zodpovedný zamestnanec (vrátnička, príp. zástupca správcu budovy). Ak je škola otvorená dlhšie z dôvodov organizácie určitej školskej činnosti , za celkovú bezpečnosť, poriadok školy a aj uzamknutie školských priestorov zodpovedá hlavný organizátor a zodpovedný pedagogický zamestnanec.

- Odcudzenie vecí žiak nahlási na sekretariáte školy, triednemu učiteľovi alebo dozorkonajúcemu učiteľovi ešte v ten deň, ako sa udalosť stala alebo vtedy, keď odcudzenie, stratu veci žiak zistil. 
Pri preukázanom odcudzení veci sa nahlasuje poistná udalosť s odškodnením prostredníctvom poistenia, ktoré každému žiakovi zabezpečuje škola.

8. Školská jedáleň

-  Do ŠJ vstupujú iba žiaci, ktorí sú oficiálne prihlásení na stravovanie formou zápisného lístka a  majú na daný deň prihlásený obed. Ostatným žiakom je vstup do jedálne zakázaný. Žiak odoberá naraz celý obed /t.j. polievku a hlavné jedlo/, cez prestávku odoberať polievku a cez druhú hlavné jedlo sa nesmie.

- Obedy sa vydávajú na základe platnej čipovej karty alebo čipu. Žiak, ktorý si čipovú kartu zabudne je povinný ráno do 8:00 túto skutočnosť nahlásiť vedúcej jedálne a prevziať si od nej lístok s potvrdením zaplatenia obeda. Bez čipovej karty, resp. lístka nebude žiakovi obed vydaný.
- Žiaci, ktorí stratia čipovú kartu/čip, sú povinní si zakúpiť nový čip u vedúcej školskej jedálne,
- Žiaci dodržiavajú časový rozpis a v školskej jedálni sa zdržujú iba v čase vopred určenom. Žiaci prichádzajú bez tašky. Pred jedením si umyjú ruky. Pri stole sedia slušne, správajú sa disciplinovane, s príborom a stoličkou narábajú potichu. Polievku a nápoje si zoberú v takom množstve, ktoré skonzumujú, aby neplytvali potravinami. Po obede si odnesú použitý riad a upravia si miesto. 
- Žiaci si odkladajú tašky v priestore pred školskou jedálňou a sú povinní v ňom udržiavať poriadok.

- Vstup rodičov do školskej jedálne je zakázaný. Ak žiak chýba, môže rodič vyzdvihnúť obed pri výdajnom okienku .
- Prihlasovanie a odhlasovanie obedov je povinnosťou žiaka alebo rodiča, nie triednych učiteľov či ostatných zamestnancov školy.
- Možnosť prihlasovania a odhlasovania – osobne u vedúcej školskej jedálne, telefonicky alebo elektronicky na webovom sídle školy www.sukrzsza.sk.
9. Starostlivosť o majetok školy a osobné veci

· žiak je povinný šetriť osobné predmety, školské pomôcky a inventár školy,

· žiakom sa  zakazuje  počas  prestávok  hra s loptami a akýmkoľvek  spôsobom manipulovať  so  školským PC, interaktívnou tabuľou, dataprojektorom a reproduktormi. Školskú  didaktickú  techniku  žiak  využíva iba v prítomnosti a so súhlasom pedagogického zamestnanca,

· neničiť školský majetok, neoznačovať lavice a stoličky (lepkami, menom, nalepeným rozvrhom,..) a šetrne zaobchádzať  s pridelenými  učebnicami  a  učebnými  pomôckami,

· žiak (resp. zákonný zástupca) sa v  plnom  rozsahu finančne podieľa na uhradení  škody,  ktorú žiak zavinil zničením školského majetku.  V prípade, že dôjde k poškodeniu zariadenia triedy bez zistenia vinníka, na úhrade škody sa bude podieľať celá trieda,

· zapožičané učebnice žiak šetrí a neznehodnocuje ich. Nepíše na lavice, steny, šatňové skrine, nelepí žuvačky na nábytok, nepoužíva ostré predmety, zápalky. Zahadzuje odpadky len do smetných košov, po vyučovaní si vyloží stoličku na stôl, uprace svoje miesto. Žiaci si môžu triedu esteticky a vhodne vyzdobiť a upraviť, pestovať v triede kvety a starať sa o ne, skrášľovať si životné prostredie.
· Žiak si nepožičiava veci od svojho spolužiaka bez jeho súhlasu a tiež nenosí do školy zbytočné a drahé veci, väčšie finančné čiastky. V prípade potreby si môže cenné veci odložiť na určitú dobu na riaditeľstve školy.
10. Starostlivosť o zdravie

10.1. Žiak je povinný si chrániť svoje zdravie a bezpečnosť a tiež aj zdravie a bezpečnosť svojich spolužiakov. Je zakázané používať v priestoroch školy a v jej okolí akékoľvek omamné látky, lieky /ak nie sú predpísané/, alkohol a tiež aj distribúcia a navádzanie na ich používanie.

10.2. Je zakázané a za hrubé porušenie školského poriadku sa považuje:

a) prechovávanie, výroba a rozširovanie ilegálnych drog - v prípade podozrenia na porušenie tejto časti školského poriadku škola bezodkladne informuje o danom stave políciu a zákonných zástupcov žiakov a na základe zhodnotenia vzniknutej situácie určí výchovné opatrenie pre žiaka,

b) účasť žiaka pod vplyvom drogy /vrátane alkoholu/ na vyučovaní, aj mimo vyučovania v školskom prostredí - v prípade podozrenia na porušenie tejto časti školského poriadku škola bezodkladne informuje o danom stave zákonných zástupcov žiakov, požiada o lekárske vyšetrenie, požiada zákonných zástupcov a lekára o informáciu o stave žiaka, či je žiak spôsobilý alebo nespôsobilý v najbližšej dobe zúčastniť sa výučby v škole, prípadne ako dlho bude pretrvávať zdravotné obmedzenie žiaka a na základe zhodnotenia vzniknutej situácie určí výchovné opatrenie pre žiaka.

11. Evidencia a ospravedlňovanie žiakov

11.1. Rozvrh hodín prerokovaný a schválený pedagogickou radou  je pre žiakov záväzný. Neprítomnosť žiaka na vyučovacej hodine sa eviduje v triednej knihe na každom predmete každým vyučujúcim každý deň. Žiak ospravedlňuje svoju absenciu na najbližšej triednickej hod., najviac však do 7 dní po skončení absencie, ale táto musí byť vopred oznámená alebo potvrdená rodičom v jej priebehu. Ak sa žiak neospravedlní uvedeným spôsobom, bude jeho absencia považovaná za neospravedlnenú ( podľa článku 6.12 bod B).

11.2. Ak sa žiak nemôže zúčastniť na vyučovaní pre nepredvídaný dôvod, je zákonný zástupca povinný najneskôr do dvoch dní oznámiť triednemu učiteľovi dôvod neprítomnosti. V prípade, že tak neurobí, triedny učiteľ sa informuje telefonicky alebo osobne u rodičov na dôvod absencie.

11.3. Ak sa žiak nemôže zúčastniť na vyučovaní pre vopred známe dôvody (okrem absencie zo zdravotných dôvodov), požiada rodič alebo zákonný zástupca žiaka o uvoľnenie z vyučovania triedneho učiteľa a riaditeľku školy prostredníctvom tlačiva Žiadosť o uvoľnenie z vyučovania minimálne 5 pracovných dní vopred, hlavne pred ukončením klasifikácie.  Ak rodič takúto absenciu neoznámi vopred, vymeškané hodiny sa budú považovať za neospravedlnené (podľa článku 6.12 bod B).

11.4. Podľa rozhodnutia ministra školstva rodič môže ospravedlniť žiaka po dobu 5 po sebe idúcich vyučovacích dní (pričom víkendy a sviatky sa nepočítajú), maximálne 10 dní za mesiac. Pri absencii viac ako 5 po sebe idúcich vyučovacích dní z dôvodu ochorenia musí žiak predložiť „Potvrdenie od lekára“, ktorý má vedomosť o prebiehajúcom ochorení. Ak sa neprítomnosť žiaka opakuje zo závažných dôvodov častejšie, učiteľ má právo žiadať potvrdenie od lekára aj za kratšie obdobie ako 5 po sebe idúcich vyučovacích dní. Ak žiak chýba 11. deň v mesiaci, nestačí ospravedlnenie zákonným zástupcom, je povinnosťou doložiť ospravedlnenie od lekára aj na jediný deň.
11.5 Absencia, ktorá je spôsobená účasťou na výchovno-vzdelávacom podujatí schválená RŠ, je vopred oznámená vyučujúcim a zapísaná v triednej knihe skratkou OA – ospravedlnená absencia, /účasť na školských podujatiach/, ktorá sa nezapočítava do celkového počtu vymeškaných vyučovacích hodín.

11.6. Zneužitie, falšovanie a svojpomocné „ospravedlnenky“ budú považované za neplatné a hodnotené ako porušenie školského poriadku s následnými výchovnými opatreniami ( podľa článku 6.12 bod C).

11.7. Opakované neskoré príchody na vyučovanie bez udania závažného dôvodu počíta učiteľ ako krátkodobú neospravedlnenú absenciu ( podľa článku 6.12 bod A).

11.8 Ak je žiak uznaný lekárom ako práceneschopný, nemôže sa zúčastňovať na vyučovaní a ostatných školských aktivitách na základe vlastného rozhodnutia alebo rozhodnutia jeho rodiča, hlavne kvôli ochrane vlastného zdravia a zdravia iných.

11.9 Závažné problémy /rodinného a zdravotného charakteru, príp. iného/, ktoré sú spojené s dlhodobou absenciou sa na žiadosť žiaka a zákonného zástupcu riešia prostredníctvom vedenia školy individuálne. 
11.10. Ak žiak z akýchkoľvek dôvodov vymešká v priebehu klasifikačného obdobia neprimerane vysoký počet hodín v predmete /viac ako 25 percent/ vrátane absencie, ktorá je označovaná ako OA, vyučujúci daného predmetu má právo po zvážení a odsúhlasení v pedagogickej rade žiaka neklasifikovať a podať návrh riaditeľke školy na jeho komisionálne preskúšanie.

11.11. V závažných prípadoch, najmä pokiaľ ide o vrcholnú reprezentáciu, môže riaditeľka školy po individuálnom zvážení, najmä vo vyšších ročníkoch, a na základe písomnej žiadosti a písomných odporúčaní zainteresovaných strán, odsúhlasiť individuálny študijný plán na určité obdobie, nie však na celú dobu štúdia.

12. Záverečné ustanovenia

Porušenie školského poriadku žiakmi školy, sa bude posudzovať podľa stupňa závažnosti previnenia a triedny učiteľ na pedagogickej rade, prípadne na operatívnej porade navrhne uložiť niektoré z týchto opatrení:

- napomenutie alebo pokarhanie triednym učiteľom,

- pokarhanie riaditeľkou školy,

- znížená známka zo správania,

- uvedené opatrenia sa môžu ukladať do 2 mesiacov odo dňa, keď sa o previnení žiaka dozvedel príslušný pedagogický zamestnanec, najneskôr však do 1 roka odo dňa, keď sa žiak previnenia dopustil,

- všetky prijaté výchovné opatrenia oznámi triedny učiteľ zákonnému zástupcovi žiaka písomne. Okrem uvedených výchovných opatrení za porušovanie tohto poriadku, žiaci budú hodnotení aj za jeho vzorné rešpektovanie:

- pochvalou učiteľa na jednotlivých vyučovacích hodinách,

- pochvalou triedneho učiteľa na pedagogických radách a na zhromaždeniach školy,

- pochvalou RŠ, obyčajne na konci celkového klasifikačného obdobia,

- materiálnym alebo finančným ocenením za neobyčajné výsledky, skutky a činy.

Rodičia sú oboznámení s obsahom školského poriadku na prvom stretnutí združenia rodičov.

Školský poriadok je zverejnený na webovom sídle školy www.sukrzsza.sk.

Školský poriadok nadobúda účinnosť 01.09. 2026
           Vypracovali

           Mgr. Jana Hrianková, zástupkyňa RŠ pre primárne vzdelávanie    
           Mgr. Lenka Tvrdá, zástupkyňa RŠ pre nižšie stredné vzdelávanie  
           Schválila

           Mgr. Zuzana Gašparíková,  riaditeľka  školy   
V Žiline: 01.09.2026
Dodatok č. 1

k školskému poriadku 

Článok 1

Predmet dodatku

Predmetom dodatku je výpočet a klasifikáciu bodového hodnotenia širokej škály mimoškolských aktivít, splnených alebo naopak nesplnených povinností žiakov. Je zverejnený pre žiakov a učiteľov v elektronickej žiackej knižke ako súčasť interného elektronického systému.   Dodatok má pre pedagóga pri rozhodovaní o udelení príslušného výchovného opatrenia záväzný charakter. Navrhnuté výchovné opatrenie po prerokovaní na pedagogickej rade schvaľuje riaditeľka školy. / bod 6. 12 – písmeno H/
Výchovné opatrenia:

Poč. bodov          Udelené výchovné opatrenie

5 - 9 bodov           napomenutie triednym učiteľom

10 - 15 bodov       pokarhanie triednym učiteľom, pohovor s výchovnou poradkyňou, rodičom

16 - 29 bodov       pokarhanie riaditeľkou školy

30 a viac bodov    znížená známka zo správania - 2., 3., 4. stupeň podľa závažnosti

	Žiak - škola (učiteľ, inštitúcia, ext. org.)

	
	

	Bezdôvodný odchod z hodiny, budovy
	5

	Drzé, nevhodné a arogantné správanie voči organizáciám mimo školy počas školskej akcie
	5

	Drzé, nevhodné a arogantné správanie voči učiteľovi
	5

	Fajčenie v priestoroch školy alebo mimo nej príp. počas školských akcií
	10

	Fotografovanie, nahrávanie záznamu počas vyučovania
	5

	Iné porušenie školského poriadku vo vzťahu žiak - škola, učiteľ
	1

	Konzumácia jedla počas vyučovania
	1

	Krádež majetku školy
	5

	Krádež, poškodzovanie majetku počas školskej akcie
	5

	Neodovzdanie mobilného telefónu
	5

	Neospravedlnená hodina
	5

	Nerešpektovanie pokynov učiteľa, príp. nepedagogického zamestnanca
	2

	Neskorý príchod na hodinu
	3

	Nevhodné oblečenie
	1.5

	Ničenie školského majetku
	5

	Používanie mobilu, prehrávačov, inej techniky, zariadení počas hodiny
	5

	Používanie umelej inteligencie podvodným spôsobom
	3

	Požívanie alkoholu a iných náv. látok v priestoroch školy i mimo nej, príp. počas školských akcií
	10

	Šírenie a propagácia názorov a myšlienok potláčajúcich ľudské práva
	5

	Školská jedáleň - nevhodné správanie
	2

	Úmyselné klamanie, podvod voči učiteľovi
	3

	Vulgárne správanie voči učiteľovi
	5

	Vulgárne vyjadrovanie na hodine
	5

	Vyrušovanie počas vyučovania
	1.5

	Zabudnutá DÚ, iná úloha
	0.5

	Zabudnuté prezuvky, neprezúvanie sa
	0.5

	Zabudnuté učebnice, pomôcky na rôzne predmety
	0.5

	Zabudnutý cvičebný úbor
	1

	Zabudnutý projekt
	1

	Žiak - žiak (spolužiaci, iné osoby)

	Bitka so spolužiakom
	5

	Drzé, nevhodné a arogantné správanie voči spolužiakovi
	5

	Iné porušenie školského poriadku vo vzťahu žiak - žiak
	1

	Krádež majetku spolužiakov
	5

	Ohrozovanie spolužiaka(-ov) na zdraví
	10

	Sexuálne obťažovanie spolužiaka / spolužiačky
	5

	Šikanovanie žiaka
	10

	Úmyselné i neúmyselné poškodenie majetku žiaka
	5

	Úmyselné i neúmyselné ublíženie na zdraví spolužiaka
	10

	Vulgárne správanie voči spolužiakovi
	5

	
	

	
	

	Zneužitie a úmyselné zverejňovanie osobných údajov, kontaktných údajov, informácií o iných osobách a ich majetkových pomeroch, fotograﬁí a videí (zneužitie
profilu, emailu, vystupovanie pod menom druhého) 
	10

	Požívanie UI na  šírenie dezinformácií  alebo  nenávistných  prejavov. 
Grafické upravovanie fotografií a vizuálneho obsahu nevhodným spôsobom,  ktorý by mohol  poškodiť  dôstojnosť,  povesť alebo súkromie  iných  osôb,  prípadne  vytvárať   falošný   alebo  zavádzajúci  dojem
	10

	Plnenie povinností

	Neplnenie ostatných povinností
	1

	Neplnenie povinností týždenníka
	0.5

	Účasť na školskom kole súťaže

	Účasť na súťaži
	-0.5

	Úspešný riešiteľ (zisk ocenenia)
	-1

	Účasť na okresnom kole súťaže

	Účasť na súťaži
	-1

	Úspešný riešiteľ (zisk ocenenia)
	-2

	Účasť na krajskom, regionálnom kole súťaže

	Účasť na súťaži
	-3

	Úspešný riešiteľ (zisk ocenenia)
	-5

	Účasť na celoštátnom kole súťaže

	Účasť na súťaži
	-5

	Úspešný riešiteľ (zisk ocenenia)
	-10

	Pochvaly

	Aktivita pri organizovaní akcií
	-0.5

	Aktívna pomoc triednemu učiteľovi
	-0.5

	Iná aktívna pomoc učiteľovi, škole (SCVČ, SŠKD)
	-1

	Obsadenie 1. - 3. miesta na vyššej súťaži neorganizovanej školou príp. zariadením v správe MŠVVaŠ SR
	-8

	Pochvala za účasť na organizovanej akcii
	-1

	Pomoc spolužiakovi v núdzi
	-2

	Práca v žiackej školskej rade
	-1

	Účasť na vyššej súťaži neorganizovanej školou príp. zariadením v správe MŠVVaŠ SR
	-5


          Schválila:
          Mgr. Zuzana Gašparíková, riaditeľka školy
          V Žiline 01.09.2026
Dodatok č. 2

k školskému poriadku 

Definícia a rozsah umelej inteligencie (UI) v školskom kontexte:

Pre účely tohto školského poriadku sa za umelú inteligenciu (UI) považujú:

1. Chatboty a konverzační asistenti: napríklad ChatGPT, Google Gemini, Claude a podobné nástroje, ktoré môžu generovať text na základe zadaných otázok alebo pokynov.

2. Generátory obsahu: nástroje, ktoré vytvárajú texty, obrázky, hudbu alebo videá na základe zadaných parametrov (napr. DALL-E, Midjourney, Stable Diffusion pre obrázky).

3. Automatické prekladače: softvér na preklad textu z jedného jazyka do druhého (napr. Google Translate, DeepL).

4. Nástroje na sumarizáciu a analýzu textu: programy, ktoré dokážu zhrnúť dlhšie texty alebo extrahovať kľúčové informácie.

5. Inteligentné vyhľadávače: pokročilé vyhľadávacie nástroje, ktoré využívajú UI na poskytovanie relevantných výsledkov a odpovedí na otázky.

6. Vzdelávacie aplikácie s prvkami UI: softvér používaný na personalizované učenie, ktorý sa prispôsobuje individuálnym potrebám študenta.

7. Nástroje na kontrolu pravopisu a gramatiky: pokročilé programy, ktoré využívajú UI na korekciu a vylepšenie písaného textu.

Používanie umelej inteligencie
· Používanie UI sa odporúča, ale pragmatickým a triezvym spôsobom. Žiakom sa odporúča používať UI na vzdelávacie účely, avšak musia dodržiavať ďalšie nižšie stanovené nariadenia. 

· UI sa nesmie používať na šírenie dezinformácií alebo nenávistných prejavov. Žiaci rešpektujú ostatných a používajú UI zodpovedne.

· UI sa nesmie používať na podvádzanie pri skúškach alebo generovaní kompletného alebo čiastočného obsahu v úlohách rôzneho charakteru (projekty, eseje, …) Študenti musia dodržiavať akademickú integritu a používať UI len na podporu svojho učenia.

· Pri používaní umelej inteligencie v akademickej práci je nutné dodržiavať etické princípy transparentnosti, zodpovednosti a rešpektovania autorských práv.

· V práci žiak jasne uvedie, akým spôsobom bola UI použitá. To zahŕňa popis úloh, ktoré UI vykonávala, a jej vplyv na výsledky práce. Žiak pri využívaní UI ako zdroja informácií si overí faktickú presnosť a spoľahlivosť informácií a mal by si byť vedomý potenciálnych predsudkov a obmedzení UI.

· V prípade, že žiak použil UI pri vypracovaní zadania, môže byť učiteľom vyzvaný, aby výsledky zadania vlastnými slovami alebo rôznymi objektívnymi hodnotiacimi spôsobmi dokázal.

· Pri citovaní umelej inteligencie v projektoch a výskumných prácach je nutné dodržiavať konzistentný a uznávaný štýl citovania. Odporúčaným formátom je citovanie softvéru, webovej stránky a v texte. (príklad citácie: OpenAI. (2024). ChatGPT. ChatGPT (verzia 3.5). [Softvér]. Získané z https://chat.openai.com/)

· Všetky incidenty týkajúce sa zneužitia UI musia byť nahlásené. Žiaci a učitelia musia nahlásiť akékoľvek zneužitie UI vedeniu školy alebo osobe zodpovednej za infraštruktúru a školský softvérový manažment. 

Porušenie školského poriadku v kontexte odporúčaní práce s UI

· Závažnosť porušenia bude posudzovaná individuálne vedením školy. V prípade podvádzania pri skúškach alebo plagiátorstva s využitím UI môže byť udelené prísnejšie potrestanie aj pri prvom porušení.

· Žiak má vždy právo na vysvetlenie svojho konania a na spravodlivé posúdenie situácie.

· Škola si vyhradzuje právo upraviť tieto postupy v závislosti od vývoja technológií a špecifických situácií.

· Cieľom týchto opatrení je nielen sankcionovať nevhodné správanie, ale najmä vzdelávať žiakov o zodpovednom používaní UI a podporovať akademickú integritu.

Ostatné špecifiká k nariadeniam o používaní UI

· Pravidlá používania UI budú prehodnocované a aktualizované minimálne raz ročne, spravidla pred začiatkom nového školského roka.

· V prípade významných zmien v technológiách UI alebo v legislatíve môže byť revízia vykonaná aj častejšie. Revízia sa zrealizuje na základe spätnej väzby od učiteľov, žiakov a rodičov, analýzy nových trendov a vývoja v oblasti UI vo vzdelávaní, posúdenie efektivity existujúcich pravidiel a ich dopadu na vzdelávací proces, návrhu zmien a doplnení pravidiel zo strany školských riadiacich a metodických orgánov, žiackych a rodičovských združení.

· Aktualizované pravidlá budú zverejnené na webovom sídle školy a v školskom informačnom systéme. Na začiatku školského roka budú žiaci oboznámení so zmenami počas triednických hodín. Pre učiteľov bude zorganizované školenie o nových pravidlách a ich implementácii.

· Škola si vyhradzuje právo vykonať okamžité zmeny v pravidlách v prípade naliehavej potreby (napr. v reakcii na nové bezpečnostné hrozby).

· Ochrana osobných údajov:

· Žiaci a zamestnanci školy sú povinní pri používaní UI nástrojov chrániť svoje osobné údaje a osobné údaje osôb, s ktorými akýmkoľvek spôsobom spolupracujú. Pri interakcii s nástrojmi UI sa žiakom odporúča používať pseudonymy alebo kódy namiesto skutočných mien a údajov.

· Je zakázané vkladať citlivé osobné informácie do verejne dostupných UI systémov.

· V prípade porušenia ochrany osobných údajov súvisiaceho s používaním UI bude škola okamžite informovať dotknuté osoby a príslušné úrady.

· Pri využívaní externých UI služieb škola zabezpečí, aby tieto spĺňali požiadavky na ochranu osobných údajov.

Pravidlá používania Google for Education v našej škole

· Používanie školských účtov:

· Žiak smie používať školský účet výhradne na vzdelávacie účely a školskú komunikáciu.

· Žiak nesmie používať školské účty na registráciu do iných portálov než tých, ktoré nariadia vyučujúci.

· Zakazuje sa používanie školského účtu na sociálnych sieťach alebo na osobné účely.

· Odchod zo školy a migrácia dát:

· Každý žiak odchádzajúci zo školy je zodpovedný za migráciu obsahu, ktorý si počas štúdia vytvoril, na osobné účty.

· Žiak má 30 dní od ukončenia štúdia na migráciu svojich dát.

· Škola poskytne žiakom podrobné inštrukcie o postupe migrácie dát.

· Po uplynutí 30-dňovej lehoty dôjde k suspendovaniu konta a používateľ sa už nebude môcť prihlásiť svojím školským účtom do aplikácií Google.

· Bezpečnosť a ochrana súkromia:

· Žiakom je prísne zakázané vstupovať do účtov iných osôb.

· Zakazuje sa vykonávať akékoľvek nelegálne kybernetické aktivity, ktoré by znamenali ohrozenie súkromia alebo fungovania školskej Google infraštruktúry.

· Žiaci nesmú zdieľať svoje prístupové údaje k školskému účtu s inými osobami.

· Všetci používatelia sú povinní používať silné heslá a aktivovať bezpečnejší typ autentifikácie.

· Žiaci sú povinní meniť svoje heslo na začiatku každého školského roka.

· Zodpovedné používanie:

· Žiaci sú povinní používať cloudové úložisko zodpovedne a zdieľať súbory len s oprávnenými osobami.

· Školský e-mail sa má používať výhradne na komunikáciu s učiteľmi a spolužiakmi v súvislosti so školskými záležitosťami.

· Pri používaní nástrojov Google for Education na spoluprácu a tímovú prácu sú žiaci povinní dodržiavať zásady etického správania a rešpektovať prácu iných.

· Ochrana osobných údajov:

· Žiaci sú povinní dodržiavať zásady ochrany osobných údajov a súkromia pri používaní Google for Education nástrojov.

· Akékoľvek podozrivé aktivity alebo bezpečnostné incidenty súvisiace so školskými účtami musia byť okamžite nahlásené správcovi IT.

· Sankcie:

· Porušenie týchto pravidiel môže viesť k disciplinárnym opatreniam, alebo iným sankciám podľa závažnosti priestupku v súlade so školským poriadkom.

Tieto pravidlá sú záväzné pre všetkých žiakov a ich dodržiavanie je podmienkou používania Google for Education v našej škole.

           Schválila:

           Mgr. Zuzana Gašparíková, riaditeľka školy

           V Žiline 01.09.2026

